Document ID: 32006D0228

NÕUKOGU OTSUS 2006/228/JSK,
9. märts 2006,
millega määratakse kindlaks otsuse 2005/211/JSK (Schengeni infosüsteemi jaoks mõnede uute, sealhulgas terrorismivastast võitlust käsitlevate toimingute sisseseadmise kohta) teatavate sätete kohaldamise kuupäev
EUROOPA LIIDU NÕUKOGU,
võttes arvesse nõukogu 24. veebruari 2005. aasta otsust 2005/211/JSK Schengeni infosüsteemi jaoks mõnede uute, sealhulgas terrorismivastast võitlust käsitlevate toimingute sisseseadmise kohta, (1) eelkõige selle artikli 2 lõiget 4,
ning arvestades järgmist:
(1)
Otsuses 2005/211/JSK täpsustatakse, et nimetatud otsuse artikli 1 sätteid kohaldatakse alates nõukogu määratud kuupäevast, niipea kui vajalikud eeltingimused on täidetud, ja et nõukogu võib otsustada määrata erinevad kuupäevad erinevate sätete kohaldamiseks. Nimetatud eeltingimused on täidetud otsuse 2005/211/JSK artikli 1 lõike 7 osas, uus artikli 100 lõike 3 punkt f.
(2)
Šveitsi puhul kujutab käesolev otsus endast nende Schengeni acquis’ sätete edasiarendamist Euroopa Liidu, Euroopa Ühenduse ja Šveitsi Konföderatsiooni vahel allkirjastatud lepingu tähenduses, mis käsitleb Šveitsi Konföderatsiooni ühinemist Schengeni acquis’ sätete rakendamise, kohaldamise ja edasiarendamisega, (2) mis on seotud otsuse 1999/437/EÜ (3) artikli 1 punktis G osutatud valdkonnaga, koostoimes nõukogu otsuse 2004/849/EÜ (4) (mis käsitleb kõnealuse lepingu allkirjastamist Euroopa Liidunimel) ja otsuse 2004/860/EÜ (5) (mis käsitleb kõnealuse lepingu allkirjastamist Euroopa Ühenduse nimel ning selle teatud sätete ajutist kohaldamist) artiklite 4 lõigetega 1,
ON VASTU VÕTNUD JÄRGMISE OTSUSE:
Artikkel 1
Otsuse 2005/211/JSK artikli 1 lõiget 7, uus artikli 100 lõike 3 punkt f, kohaldatakse alates 31. märtsist 2006.
Artikkel 2
Käesolev otsus jõustub selle vastuvõtmise päeval. See avaldatakse Euroopa Liidu Teatajas.
Brüssel, 9. märts 2006

Labels: 10
11
15